pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-รฟม. กำชับที่ปรึกษาฯ ติดตามผลทดสอบการเดินรถอย่างใกล้ชิด เพื่อประเมินความพร้อมและความเหมาะสมของแผนงาน  โดยคำนึงถึงความปลอดภัยสูงสุดและความสะดวกในการเข้าถึงบริการของประชาชนเป็นสำคัญ
วันอาทิตย์ที่ 10 กันยายน 2566
รฟม. กําชับที่ปรึกษาฯ ติดตามผลทดสอบการเดินรถอย่างใกล้ชิด เพื่อประเมินความพร้อมและความเหมาะสมของแผนงาน  โดยคํานึงถึงความปลอดภัยสูงสุดและความสะดวกในการเข้าถึงบริการของประชาชนเป็นสําคัญ
....
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม แจ้งความคืบหน้าการดําเนินงานโครงการรถไฟฟ้ามหานครสายสีชมพู ช่วงแคราย – มีนบุรี ณ สิ้นเดือนสิงหาคม 2566 มีความก้าวหน้าเป็นไปตามแผนงาน โดยมีความก้าวหน้างานโยธา 96.71% งานระบบรถไฟฟ้า M&E 98.35% และความก้าวหน้าโดยรวม 98.03%
โดยในส่วนของงานโยธาของโครงการฯ ปัจจุบันผู้รับสัมปทานโครงการฯ อยู่ระหว่างการเก็บรายละเอียดของงานสถาปัตยกรรมและเตรียมความพร้อมของงานระบบไฟฟ้าในแต่ละสถานี เช่น การตกแต่งสถานี ห้องควบคุมระบบไฟฟ้า ห้องจําหน่ายตั๋ว ชั้นจําหน่ายตั๋ว เป็นต้น โดยในส่วนของสถานีแจ้งวัฒนะ14 (PK11) สถานีศูนย์ราชการเฉลิมพระเกียรติ (PK12) และสถานีโทรคมนาคมแห่งชาติ (PK13) อยู่ระหว่างการดําเนินการรื้อย้ายระบบสาธารณูปโภค ก่อนเตรียมดําเนินการติดตั้งบันไดทางขึ้น – ลง โดย รฟม. ได้กําชับให้ผู้รับสัมปทานเร่งดําเนินงานให้แล้วเสร็จโดยเร็ว รวมทั้งเร่งรัดการคืนผิวจราจรบนถนนรามอินทรา ถนนแจ้งวัฒนะ ถนนสีหบุรานุกิจ และถนนติวานนท์ ซึ่งเป็นแนวสายทางโครงการฯ เพื่ออํานวยความสะดวกและปลอดภัยในการเดินทางให้แก่ผู้ใช้รถใช้ถนน
สําหรับด้านการเตรียมความพร้อมเพื่อเปิดให้บริการโครงการฯ นั้น ปัจจุบันผู้รับสัมปทานโครงการฯ ยังอยู่ระหว่างการทดสอบเดินรถเสมือนจริง (Trial Run) ในช่วงแรก จากสถานีศูนย์ราชการเฉลิมพระเกียรติ (PK12) ถึง สถานีมีนบุรี (PK30) ซึ่งการทดสอบดังกล่าวยังไม่แล้วเสร็จ ทั้งนี้ รฟม. ได้มอบหมายให้ที่ปรึกษาควบคุมโครงการฯ กํากับดูแลและติดตามผลการทดสอบเดินรถอย่างใกล้ชิด พร้อมทั้งรายงานปัญหา อุปสรรค ต่างๆ ให้ รฟม. ทราบเป็นระยะ เพื่อนํามาพิจารณาความพร้อมและความเหมาะสมของแผนงาน โดยคํานึงถึงความปลอดภัยสูงสุดและความสะดวกในการเข้าถึงบริการของประชาชนเป็นสําคัญ
ทั้งนี้ เมื่อการดําเนินงานทั้ง 2 ส่วนข้างต้น ได้แก่ การทดสอบเดินรถเสมือนจริง และงานโยธาแล้วเสร็จ วิศวกรอิสระ (ICE) และ รฟม. จะดําเนินการตรวจสอบและประเมินความพร้อมในภาพรวมทั้งหมดของโครงการ เพื่อให้การดําเนินงานมีความปลอดภัยตามมาตรฐานในระดับสากล และเมื่อผ่านเกณฑ์การประเมินตามมาตรฐานสากลแล้วนั้น รฟม. จึงจะพิจารณาให้ผู้รับสัมปทานเปิดให้บริการเดินรถไฟฟ้าอย่างเต็มรูปแบบ (Full Operation) เชิงพาณิชย์ได้ พร้อมทั้งแจ้งกําหนดการเปิดให้ประชาชนได้ทดลองใช้บริการรถไฟฟ้าสายสีชมพูฯ และกําหนดการเปิดให้บริการอย่างเป็นทางการให้ประชาชนได้รับทราบต่อไป
ในส่วนของโครงการรถไฟฟ้าสายสีชมพูส่วนต่อขยาย ช่วงสถานีศรีรัช – เมืองทองธานี ปัจจุบันมีความก้าวหน้างานโยธา 36.86% งานระบบรถไฟฟ้า M&E 19.12% และความก้าวหน้าโดยรวม 30.23% โดยตามแผนงานคาดว่าจะสามารถเปิดให้บริการได้ภายในปี 2568
รัฐบาลไทย-ข่าวทำเนียบรัฐบาล-ปลัดดีอีเอส กล่าวปาฐกถาพิเศษในงาน Public Sector Day Thailand
วันอังคารที่ 19 กันยายน 2566
ปลัดดีอีเอส กล่าวปาฐกถาพิเศษในงาน Public Sector Day Thailand
ปลัดดีอีเอส กล่าวปาฐกถาพิเศษในงาน Public Sector Day Thailand
วันนี้ (19 ก.ย.66) ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม (ดีอีเอส) ร่วมกล่าวปาฐกถาในพิธีเปิดงาน Public Sector Day Thailand ซึ่งเป็นกิจกรรมที่จัดขึ้นเพื่อบุคลากรและชุมชนในแวดวงภาครัฐร่วมสํารวจนวัตกรรมดิจิทัลสําหรับการปฏิวัติรูปแบบการให้บริการสาธารณะ และสร้างภาครัฐที่มีประชาชนเป็นศูนย์กลาง พร้อมเรียนรู้วิธีการขับเคลื่อนแนวคิดริเริ่มสําหรับการเปลี่ยนแปลงทางดิจิทัลให้ประสบความสําเร็จไปกับผู้เชี่ยวชาญ เป็นต้น ทั้งนี้ งานดังกล่าวจัดโดย Amazon Web Services (AWS) ณ โรงแรมสยามเคมปินสกี้ กรุงเทพฯ
____________________
รัฐบาลไทย-ข่าวทำเนียบรัฐบาล-​รัฐมนตรีฯ พิมพ์ภัทรา ตรวจเยี่ยมหน่วยงาน อก. กลุ่มภารกิจด้านเศรษฐกิจอุตสาหกรรม (หศอ.)
วันอังคารที่ 19 กันยายน 2566
19/09/2566
​รัฐมนตรีฯ พิมพ์ภัทรา ตรวจเยี่ยมหน่วยงาน อก. กลุ่มภารกิจด้านเศรษฐกิจอุตสาหกรรม (หศอ.)
​รัฐมนตรีว่าการกระทรวงอุตสาหกรรม พิมพ์ภัทรา ตรวจเยี่ยมหน่วยงานกระทรวงอุตสาหกรรม กลุ่มภารกิจด้านเศรษฐกิจอุตสาหกรรม (หศอ.)
เมื่อเร็วๆ นี้ นางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรม ตรวจเยี่ยมหน่วยงานในกลุ่มภารกิจด้านเศรษฐกิจอุตสาหกรรม ประกอบด้วย สํานักงานเศรษฐกิจอุตสาหกรรม (สศอ.) และสํานักงานคณะกรรมการอ้อยและน้ําตาลทราย (สอน.) โดยมี นายณัฐพล รังสิตพล ปลัดกระทรวงอุตสาหกรรม พร้อมด้วยนายวันชัย พนมชัย รองปลัดกระทรวงอุตสาหกรรม และหัวหน้ากลุ่มภารกิจกลุ่มภารกิจด้านเศรษฐกิจอุตสาหกรรม (หศอ.) และคณะผู้บริหารกระทรวงอุตสาหกรรม ร่วมด้วย
สศอ. ดําเนินภารกิจในด้านการชี้นําแนวทางการพัฒนาอุตสาหกรรมศักยภาพ S-Curve อุตสาหกรรมเชิงพื้นที่ ข้อมูลและการวิจัยเศรษฐกิจอุตสาหกรรม รวมถึงเศรษฐกิจอุตสาหกรรมระหว่างประเทศ ตลอดจนคณะกรรมการพัฒนาอุตสาหกรรมแห่งชาติ เพื่อขับเคลื่อนเศรษฐกิจนําอุตสาหกรรม
ด้าน สอน. มีหน้าที่ในการควบคุมดูแลการผลิตอุตสาหกรรมอ้อย และ น้ําตาลทราย ศึกษาและวิเคราะห์ข้อมูลเกี่ยวกับการผลิตอ้อย น้ําตาลทราย และอุตสาหกรรมต่อเนื่อง การใช้และการจําหน่ายภายในประเทศและต่างประเทศ และ วางแผนการการปลูกและผลิตอ้อยเพื่อใช้ในการผลิตน้ําตาลทราย รวมไปถึง วิเคราะห์ วิจัย เพื่อเพิ่มคุณภาพและประสิทธิภาพผลิตอ้อยและน้ําตาลทราย และเผยแพร่ความรู้เกี่ยวกับการผลิต การใช้ และการจําหน่ายอ้อยและน้ําตาลทราย
รัฐมนตรีฯ พิมพ์ภัทรา กล่าวว่า สศอ. ถือเป็นหน่วยงานที่ทําหน้าที่เป็นมันสมองของชาติ ที่เฝ้าระวังและให้แนวทางแก่ผู้ประกอบการให้เท่าทันทิศทางของเศรษฐกิจโลก โดยขอฝากใน 3 ประเด็นหลัก คือ 1.การยกระดับ Soft Power และการสนับสนุนผู้ประกอบการ SMEs 2.การขับเคลื่อนและสนับสนุนอุตสาหกรรม EV 3.การขับเคลื่อนและสนับสนุนระเบียงเศรษฐกิจ 4 ภาค โดยเฉพาะอย่างยิ่งการขับเคลื่อนให้ประเทศไทยเป็นศูนย์กลางการส่งออกสินค้าฮาลาล เพื่อการเข้าถึงตลาดในกลุ่มประเทศตะวันออกกลาง และขอให้สนับสนุนข้อมูลให้กับรัฐบาลเพื่อจะได้ขับเคลื่อนนโยบายทั้งในปัจจุบันและอนาคต
ขณะที่ สอน. ให้เน้นการส่งเสริมการใช้เครื่องจักรกลเข้ามาสนับสนุนกระบวนการผลิตและเก็บเกี่ยวอ้อย รวมทั้งการบูรณาการฐานข้อมูลจากทุกภาคส่วนเพื่อการแก้ปัญหา pm 2.5 โดยเน้นย้ําให้เร่งสื่อสารเพื่อทําความเข้าใจกับเกษตรกรผู้ปลูกอ้อยถึงมาตรการดูแล รวมทั้งโครงสร้างการสนับสนุนผลผลิตอ้อยให้ทราบโดยทั่วกัน พร้อมกันนี้ยังได้เน้นน้ําให้หามาตรการเพื่อช่วยเหลือผู้ปลูกอ้อยเพื่อเตรียมรับภัยแล้ง โดยจะรับข้อเสนอเกี่ยวกับการจัดโซนนิ่งการปลูกอ้อย ไปหารือกับรัฐมนตรีว่าการกระทรวงเกษตรและสหกรณ์ ในส่วนของข้อเสนออื่น ๆ จะนําไปหารือในคณะรัฐมนตรีต่อไป
รัฐบาลไทย-ข่าวทำเนียบรัฐบาล-'รมว.ธรรมนัส' ลงพื้นที่ตรวจติดตามสถานการณ์น้ำท่วม จ.ขอนแก่น สั่งเร่งศึกษา แก้ไขปัญหา พร้อมมอบถุงยังชีพเพื่อเป็นกำลังใจพี่น้องเกษตรกรที่ประสบอุทกภัย
วันอังคารที่ 19 กันยายน 2566
'รมว.ธรรมนัส' ลงพื้นที่ตรวจติดตามสถานการณ์น้ําท่วม จ.ขอนแก่น สั่งเร่งศึกษา แก้ไขปัญหา พร้อมมอบถุงยังชีพเพื่อเป็นกําลังใจพี่น้องเกษตรกรที่ประสบอุทกภัย
'รมว.ธรรมนัส' ลงพื้นที่ตรวจติดตามสถานการณ์น้ําท่วม จ.ขอนแก่น สั่งเร่งศึกษา แก้ไขปัญหา พร้อมมอบถุงยังชีพเพื่อเป็นกําลังใจพี่น้องเกษตรกรที่ประสบอุทกภัย
ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ เปิดเผยภายหลังลงพื้นที่ตรวจเยี่ยม และให้ความช่วยเหลือ พร้อมมอบถุงยังชีพให้แก่ผู้ประสบอุทกภัย ณ โรงเรียนบ้านคําบง อําเภอน้ําพอง จังหวัดขอนแก่น ว่า ตามที่มีฝนตกหนักในช่วงคืนวันศุกร์ 15 กันยายน 2566 ต่อเนื่องถึงวันอาทิตย์ 17 กันยายน 2566 ทําให้มีฝนตกชุกหนาแน่นในพื้นที่จังหวัดขอนแก่น จนทําให้พื้นที่ลุ่มต่ําและพื้นที่ริมตลิ่งแม่น้ําชี แม่น้ําเชิญ และลําห้วยเสือเต้น ได้รับผลกระทบมีน้ําท่วมในพื้นที่ อําเภอเขาสวนกวาง อําเภอน้ําพองอําเภออุบลรัตน์ และอําเภอเมืองขอนแก่น โดยปริมาณน้ําฝนที่วัดได้ ณ อําเภอเขาสวนกวาง 53.4 มม. อําเภออุบลรัตน์ 58.0 มม. อําเภอน้ําพอง 67.8 มม. และอําเภอเมืองขอนแก่น 145 มม. ตามลําดับ ส่งผลให้มีน้ําหลากจากลําห้วยสาขา เช่น ลําห้วยเสือเต้น ลําห้วยคุนมุม ไหลหลากลงมาที่ท้ายเขื่อนอุบลรัตน์ บริเวณเหนือฝายหนองหวาย ส่งผลให้มีปริมาณน้ําเกินความจุของลําน้ําพอง ทําให้มีน้ําเอ่อท่วมพื้นที่การเกษตรบางส่วน
รมว.เกษตรฯ กล่าวว่า จังหวัดขอนแก่นนั้นมีปัญหาภัยแล้ง - น้ําท่วมซ้ําซาก ต้องเร่งบูรณาการทั้งจังหวัด และยังมีหนองน้ําตื้นเขิน ถึงแม้ว่าจะไม่สามารถเก็บกักปริมาณน้ําได้ในปริมาณมาก แต่ก็สามารถสนับสนุนโครงการต่าง ๆ ได้ เช่น โครงการแก้มลิง ที่สามารถเก็บกักน้ําไว้ใช้ในยามหน้าแล้ง หรือไว้เป็นที่ระบายน้ําในช่วงน้ําหลาก จึงได้สั่งการให้กรมชลประทานเร่งศึกษาหาทางแก้ไขในระยะยาว
สําหรับสถานการณ์ในปัจจุบัน อําเภอน้ําพอง จังหวัดขอนแก่น มีพื้นที่ที่ได้รับผลกระทบ ประมาณ 7,600 ไร่ จํานวน 500 ครัวเรือน นาข้าวได้รับความเสียหายกว่า 7,000 ไร่ ปัจจุบันน้ําลดลงประมาณ 30 ซม. คงเหลือน้ําท่วมสูง 60 - 70 ซม. ทางโครงการส่งน้ําและบํารุงรักษาหนองหวาย สํานักงานชลประทานที่ 6 ได้เร่งระบายน้ําผ่านฝายหนองทุกช่องทาง เพื่อลดผลกระทบ พร้อมทั้งเร่งระบายน้ําที่เขื่อนมหาสารคาม เพื่อดึงมวลน้ําจากลําน้ําพองลงแม่น้ําชี เพื่อให้ไหลสะดวกขึ้น โดยแม่น้ําชียังมีช่องว่างสามารถรองรับได้ และไม่เกิดผลกระทบท้ายน้ําในแม่น้ําชี เขตพื้นที่จังหวัดมหาสารคาม คาดว่า 1 - 2 วัน จะกลับเข้าสู่สภาวะปกติ หากไม่มีฝนตกลงมาเพิ่ม
โอกาสนี้ รมว.เกษตรฯ ยังได้มอบหญ้าแห้งอาหารสัตว์พระราชทาน และถุงยังชีพแก่ผู้ประสบอุทกภัยในพื้นที่ จํานวน 500 ถุง แก่พี่น้องเกษตรกร
รัฐบาลไทย-ข่าวทำเนียบรัฐบาล-ปลัดกระทรวงคมนาคม ร่วมกิจกรรมบริจาคโลหิต ประจำปี 2566 ในโครงการ Plus 1 “เพิ่มจำนวนครั้ง เพิ่มโลหิต เพิ่มชีวิต”
วันอังคารที่ 19 กันยายน 2566
ปลัดกระทรวงคมนาคม ร่วมกิจกรรมบริจาคโลหิต ประจําปี 2566 ในโครงการ Plus 1 “เพิ่มจํานวนครั้ง เพิ่มโลหิต เพิ่มชีวิต”
....
กระทรวงคมนาคม ร่วมกับศูนย์บริการโลหิตแห่งชาติ สภากาชาดไทย จัดกิจกรรมบริจาคโลหิต ประจําปี 2566 ครั้งที่ 3 ตามโครงการ Plus 1 “เพิ่มจํานวนครั้ง เพิ่มโลหิต เพิ่มชีวิต” (Plus One Blood Donation, More Blood More Lives) ในวันที่ 18 กันยายน 2566 ณ บริเวณหน้ากระทรวงคมนาคม โดยมี นายชยธรรม์ พรหมศร ปลัดกระทรวงคมนาคม ผู้บริหาร และเจ้าหน้าที่กระทรวงคมนาคมร่วมบริจาคโลหิตในครั้งนี้ด้วย ทั้งนี้ กระทรวงคมนาคมได้ร่วมกับศูนย์บริการโลหิตแห่งชาติ สภากาชาดไทย จัดกิจกรรมบริจาคโลหิตมาอย่างต่อเนื่อง โดยในปี 2566 กําหนดจัดกิจกรรมฯ 4 ครั้ง ครั้งที่ 1 เมื่อวันที่ 20 มีนาคม 2566 ครั้งที่ 2 วันที่ 19 มิถุนายน 2566 ครั้งที่ 3 วันที่ 18 กันยายน 2566 และครั้งที่ 4 วันที่ 18 ธันวาคม 2566 เพื่อเป็นการสนับสนุนกิจกรรมทางสังคมให้บุคลากรมีส่วนร่วมในกิจกรรมบําเพ็ญประโยชน์และความรับผิดชอบขององค์กรต่อสังคม รวมทั้งการร่วมบริจาคโลหิตยังถือเป็นการดําเนินกิจกรรมเพื่อสังคม สาธารณประโยชน์ สาธารณกุศล ในโอกาสครบรอบ 111 ปี กระทรวงคมนาคม เมื่อวันที่ 1 เมษายน 2566 โดยสภากาชาดไทยจะนํารถบัสบริจาคโลหิตเคลื่อนที่มาจอดให้บริการ ณ บริเวณหน้ากระทรวงคมนาคม ซึ่งการบริจาคโลหิตถือเป็นการเสียสละ ที่ยิ่งใหญ่ เพื่อต่อชีวิตให้กับผู้อื่นโดยการบริจาคโลหิตปกติ 1 ครั้ง สามารถช่วยต่อชีวิตให้กับผู้ป่วยได้ 3 คน จึงขอเชิญชวนประชาชนช่วยกันบริจาคโลหิตเพื่อเป็นโลหิตสํารองสําหรับผู้เจ็บป่วยทั่วประเทศ
รัฐบาลไทย-ข่าวทำเนียบรัฐบาล-ปลัดฯ ณัฐพล ร่วมยินดีวันครบรอบ 25 ปี สถาบันเหล็กและเหล็กกล้าแห่งประเทศไทย ย้ำเร่งพัฒนา
วันอังคารที่ 19 กันยายน 2566
19/09/2566
ปลัดฯ ณัฐพล ร่วมยินดีวันครบรอบ 25 ปี สถาบันเหล็กและเหล็กกล้าแห่งประเทศไทย ย้ําเร่งพัฒนา
ปลัดกระทรวงอุตสาหกรรม ณัฐพล ร่วมยินดีวันครบรอบ 25 ปี สถาบันเหล็กและเหล็กกล้าแห่งประเทศไทย ย้ําเร่งพัฒนา "Green Steel” สู่อุตสาหกรรมเหล็กที่เข้มแข็งและยั่งยืน
วันที่ 15 กันยายน 2566 เวลา 18.00 น. ดร.ณัฐพล รังสิตพล ปลัดกระทรวงอุตสาหกรรม ร่วมงานวันคล้ายวันสถาปนาสถาบันเหล็กและเหล็กกล้าแห่งประเทศไทย ครบรอบ 25 ปี (Iron and Steel Institute of Thailand 25 years) พร้อมมอบโล่ที่ระลึกขอบคุณผู้สนับสนุนการจัดงานในครั้งนี้ โดยมีนายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม ผู้บริหารหน่วยงานภาครัฐ ภาคเอกชน ร่วมงาน และมี นายวิโรจน์ โรจน์วัฒนชัย ผู้อํานวยการสถาบันเหล็กและเหล็กกล้าแห่งประเทศไทย ให้การต้อนรับ ณ ห้องประชุม อโนมา 3 ชั้น 3 โรงแรมอโนมา แกรนด์ กรุงเทพฯ
ปลัดกระทรวงอุตสาหกรรม กล่าวว่า ปูน เหล็ก คืออุตสาหกรรมสร้างประเทศและมีการต่อยอดไปสู่อุตสาหกรรมพื้นฐานของวัตถุดิบที่สําคัญไม่ว่าจะเป็นอุตสาหกรรมรถยนต์ อุตสาหกรรมอิเล็กทรอนิกส์ ซึ่งคิดเป็น 30% ของภาคอุตสาหกรรมทั้งหมดของประเทศ และตลอดระยะเวลา 25 ปี ที่สถาบันเหล็กและเหล็กกล้าแห่งประเทศไทย ได้ฝ่าฟันอุปสรรคต่างๆ มามากมาย ทั้งการแข่งขันจากต่างประเทศ และการพัฒนาอุตสาหกรรมเหล็กในปัจจุบัน ผมคิดว่าจะมีทิศทางที่สามารถเดินหน้าต่อไปได้เป็นอย่างดี โดยเฉพาะเรื่องการพัฒนา "Green Steel” ที่ทุกท่านได้เข้าร่วมรับฟังจากการสัมมนาในวันนี้ เป็นความท้าทายของอุตสาหกรรมเหล็กไทยในบริบทใหม่ สู่การพัฒนาที่ต้องเร่งดําเนินการ ทั้งนี้ที่ผ่านมากระทรวงอุตสาหกรรม ยังได้ออกมาตรการช่วยเหลืออุตสาหกรรมเหล็กให้สามารถแข่งขันได้ในตลาดโลกอยู่ตลอด โอกาสนี้ ผมขอแสดงความยินดี และขอชื่นชมผลงานของสถาบันฯ ที่เปรียบเสมือนฟันเฟืองในการพัฒนาภาคอุตสาหกรรม และขอส่งความปรารถนาดีมายังผู้บริหาร เจ้าหน้าที่ และผู้ที่มีส่วนเกี่ยวข้องทุกท่าน และขออาราธนาอํานาจแห่งคุณพระศรีรัตนตรัย องค์พระนารายณ์และสิ่งศักดิ์สิทธิ์ทั้งหลาย ที่ทุกท่านให้ความเคารพนับถือ โปรดดลบันดาลให้คณะผู้บริหาร เจ้าหน้าที่ และผู้ที่มีส่วนเกี่ยวข้องทุกท่าน จงประสบแต่ความสุข ความเจริญ อุตสาหกรรมเหล็กและเหล็กกล้ามีความเข้มแข็ง สถาบันเหล็กฯ มีความยั่งยืน และเป็นกลไกที่สําคัญให้เศรษฐกิจและสังคมของประเทศไทยสืบต่อไป
รัฐบาลไทย-ข่าวทำเนียบรัฐบาล-นายกสหพันธ์สมาคมศิลปินพื้นบ้านแห่งประเทศไทย และคณะ เข้าเยี่ยมคารวะแสดงความยินดีรัฐมนตรีว่าการกระทรวงวัฒนธรรม ในโอกาสเข้ารับตำแหน่ง และหารือนโยบายเกี่ยวกับศิลปินและการแสดงพื้นบ้าน
วันอังคารที่ 19 กันยายน 2566
นายกสหพันธ์สมาคมศิลปินพื้นบ้านแห่งประเทศไทย และคณะ เข้าเยี่ยมคารวะแสดงความยินดีรัฐมนตรีว่าการกระทรวงวัฒนธรรม ในโอกาสเข้ารับตําแหน่ง และหารือนโยบายเกี่ยวกับศิลปินและการแสดงพื้นบ้าน
นายกสหพันธ์สมาคมศิลปินพื้นบ้านแห่งประเทศไทย และคณะ เข้าเยี่ยมคารวะแสดงความยินดีรัฐมนตรีว่าการกระทรวงวัฒนธรรม ในโอกาสเข้ารับตําแหน่ง และหารือนโยบายในการดูแล สนับสนุน ส่งเสริม ผู้ประกอบอาชีพศิลปินพื้นบ้านและการขับเคลื่อนงานด้านการแสดงพื้นบ้าน
นายกสหพันธ์สมาคมศิลปินพื้นบ้านแห่งประเทศไทย และคณะ เข้าเยี่ยมคารวะแสดงความยินดีรัฐมนตรีว่าการกระทรวงวัฒนธรรม ในโอกาสเข้ารับตําแหน่ง และหารือนโยบายในการดูแล สนับสนุน ส่งเสริม ผู้ประกอบอาชีพศิลปินพื้นบ้านและการขับเคลื่อนงานด้านการแสดงพื้นบ้าน
เมื่อเร็วๆ นี้ นายธนวัฒน์ ราชวัง นายกสหพันธ์สมาคมศิลปินพื้นบ้านแห่งประเทศไทย และคณะ เข้าเยี่ยมคารวะแสดงความยินดี นายเสริมศักดิ์ พงษ์พานิช รัฐมนตรีว่าการกระทรวงวัฒนธรรม ในโอกาสเข้ารับตําแหน่ง และหารือนโยบายในการดูแล สนับสนุน ส่งเสริม ผู้ประกอบอาชีพศิลปินพื้นบ้านและการขับเคลื่อนงานด้านการแสดงพื้นบ้าน ณ ห้องรับรอง ชั้น 7 อาคารวัฒนธรรมวิศิษฏ์ กระทรวงวัฒนธรรม
ทั้งนี้ การหารือดังกล่าว มีสมาคมศิลปินพื้นบ้านจํานวน 9 สมาคม ประกอบด้วย
1. สมาคมลิเกแห่งประเทศไทย
2. สหพันธ์สมาคมโนราแห่งประเทศไทย
3. สมาคมกลองและศิลปะการแสดงล้านนา
4.สมาคมเพลงพื้นบ้านแห่งประเทศไทย
5. สมาคมหมอลําอีสาน
6. สมาคมขับซอล้านนา
7. สมาคมอุปรากรจีน
8. สมาคมหนังตะลุงแห่งประเทศไทย
9. สมาคมเพลงพื้นบ้านอีสานใต้
รัฐบาลไทย-ข่าวทำเนียบรัฐบาล-​รัฐมนตรีฯ พิมพ์ภัทรา ตรวจเยี่ยมหน่วยงาน อก. กลุ่มภารกิจด้านกำกับตรวจสอบกระบวนการผลิต (หกต.)
วันอังคารที่ 19 กันยายน 2566
19/09/2566
​รัฐมนตรีฯ พิมพ์ภัทรา ตรวจเยี่ยมหน่วยงาน อก. กลุ่มภารกิจด้านกํากับตรวจสอบกระบวนการผลิต (หกต.)
​รัฐมนตรีว่าการกระทรวงอุตสาหกรรม พิมพ์ภัทรา ตรวจเยี่ยมหน่วยงานกระทรวงอุตสาหกรรม กลุ่มภารกิจด้านกํากับตรวจสอบกระบวนการผลิต (หกต.)
เมื่อเร็วๆ นี้ นางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรม ตรวจเยี่ยมหน่วยงานในกลุ่มภารกิจด้านกํากับตรวจสอบกระบวนการผลิต ประกอบด้วย กรมโรงงานอุตสาหกรรม (กรอ.) และกรมอุตสาหกรรมพื้นฐานและการเหมืองแร่ (กพร.) โดยมี นายณัฐพล รังสิตพล ปลัดกระทรวงอุตสาหกรรม พร้อมด้วยเอกภัทร วังสุวรรณ รองปลัดกระทรวงอุตสาหกรรม และหัวหน้ากลุ่มภารกิจด้านกํากับตรวจสอบกระบวนการผลิต (หกต.) และคณะผู้บริหารกระทรวงอุตสาหกรรม ร่วมด้วย
กรมโรงงานอุตสาหกรรม มีนโยบายมุ่งกํากับดูแลโรงงานอุตสาหกรรมในทุกมิติ ตามนโยบาย ดิน (ดูแลเรื่องการจัดการกากอุตสาหกรรมให้เป็นไปตามกฎหมายกําหนด) น้ํา (การดูแลบําบัดน้ําเสียของโรงงานให้เหมาะสมก่อนปล่อยลงสู่แม่น้ํา คู คลอง) ลม (การดูแลควบคุมการปล่อยฝุ่นควันจากโรงงาน เพื่อลดการเกิด pm2.5) และ ไฟ (การปรับแก้กฎหมายความปลอดภัยในโรงงานให้สอดคล้องกับปัจจุบัน) พร้อมทั้งได้ดําเนินการโครงการอุตสาหกรรมสีเขียว เพื่อมอบให้กับสถานประกอบการที่ดําเนินธุรกิจให้เป็นมิตรกับชุมชนและสิ่งแวดล้อม มีความรับผิดชอบต่อสังคม มุ่งสู่การพัฒนาที่ยั่งยืน และสามารถอยู่ร่วมกันกับสังคมและชุมชนได้อย่างมีความสุข รวมทั้งเป็นการสร้างภาพลักษณ์และทัศนคติที่ดีต่อภาคอุตสาหกรรมของไทย และเป็นการสร้างขวัญและกําลังใจให้แก่สถานประกอบการอีกด้วย
ด้าน กพร. มีภารกิจเกี่ยวกับการจัดหาและจัดการวัตถุดิบ โดยการส่งเสริม สนับสนุน การพัฒนาอุตสาหกรรมเหมืองแร่ โลหกรรม อุตสาหกรรมพื้นฐาน และอุตสาหกรรมต่อเนื่อง เพื่อสร้งมูลค่าทางเศรษฐกิจ ให้มีการใช้ประโยชน์แร่และโลหะอย่างมีประสิทธิภาพ และรองรับความต้องการของภาคอุตสาหกรรม รักษาคุณภาพสิ่งแวดล้อม และความปลอดภัยอย่างยั่งยืน
รัฐมนตรีฯ พิมพ์ภัทรา กล่าวว่า กรมโรงงานอุตสาหกรรมควรมีภาพลักษณ์การเป็นหน่วยงานในด้านการส่งเสริมและสนับสนุนให้กับโรงงานอุตสาหกรรมในทุกมิติ พร้อมนําระบบดิจิทัลเข้ามาใช้ในการบริหารจัดการข้อมูลเพื่อเพิ่มประสิทธิภาพในการทํางานอย่างเต็มรูปแบบ รวมทั้งมีการให้บริการแบบ One Stop Service เพื่อให้ประชาชนผู้มาติดต่อได้รับความสะดวกในการประสานงาน และขอรับความช่วยเหลือได้อย่างรวดเร็ว ขณะเดียวกันควรมีการจัดตั้งหน่วยงานกลางเข้ามาช่วยตรวจสอบ ในกรณีที่กฎหมายคาบเกี่ยวกับหลายหน่วยงานเพื่อให้เกิดความเป็นกลางในการพิจารณา
ด้าน กพร. นั้นต้องขอบคุณการทํางานอย่างมืออาชีพในการบริหารทรัพยากรแผ่นดิน และการบริหารประเด็นข้อขัดแย้ง และเน้นย้ําให้นําเทคโนโลยีเข้ามาพัฒนากระบวนการทํางาน เพื่อให้สามารถระบุระยะเวลาการดําเนินการได้ชัดเจน ทั้งยังลดการทํางานของเจ้าหน้าที่ และฝากให้ดูแลฟื้นฟูพื้นที่บริเวณเหมืองต่าง ๆ ให้สามารถนํามาใช้ให้เกิดประโยชน์ต่อส่วนร่วม อาทิ การปรับปรุงเป็นสวนสาธารณะ รวมทั้งการวางแผนเพื่อรอบรับภาวะการณ์ภัยแล้งจากเอลนีโญ และภัยธรรมชาติในอนาคต
รัฐบาลไทย-ข่าวทำเนียบรัฐบาล-รพ.ยี่งอเฉลิมพระเกียรติฯ ต้นแบบรพ.อัจฉริยะ จัดสิ่งแวดล้อมภายในเป็น “รมณียสถาน”
วันอังคารที่ 19 กันยายน 2566
รพ.ยี่งอเฉลิมพระเกียรติฯ ต้นแบบรพ.อัจฉริยะ จัดสิ่งแวดล้อมภายในเป็น “รมณียสถาน”
โรงพยาบาลยี่งอเฉลิมพระเกียรติ 80 พรรษา พัฒนาเป็นต้นแบบโรงพยาบาลอัจฉริยะ นําระบบ Digital Health จัดบริการประชาชน ลดการใช้กระดาษ พร้อมจัดสิ่งแวดล้อมในโรงพยาบาลให้เป็น “รมณียสถาน” เพื่อการเยียวยาผู้ป่วย มุ่งสู่การเป็นโรงพยาบาลที่  More than A Hospital
วันนี้ (19 กันยายน 2566) ที่ โรงพยาบาลยี่งอเฉลิมพระเกียรติ 80 พรรษา จังหวัดนราธิวาส นายแพทย์ชลน่าน ศรีแก้ว รัฐมนตรีว่าการกระทรวงสาธารณสุข กล่าวถึง นโยบายการน้อมนําและพัฒนางานสาธารณสุขตามแนวพระราชดําริ ว่า กระทรวงสาธารณสุขได้ยึดการน้อมนําและพัฒนางานสาธารณสุขตามแนวพระราชดําริและโครงการเฉลิมพระเกียรติของพระบรมวงศานุวงศ์ทุกพระองค์ เป็นนโยบายและแนวทางการดําเนินงานอันดับแรก อาทิ โครงการราชทัณฑ์ปันสุข To be number one การพัฒนาโรงพยาบาลสมเด็จพระยุพราช สถานีอนามัยเฉลิมพระเกียรติฯ สุขศาลาพระราชทาน เป็นต้น ในส่วนของโรงพยาบาลเฉลิมพระเกียรติ 80 พรรษาได้วางเป้าหมายพัฒนาในด้านภูมิสถาปัตย์ จัดการสิ่งแวดล้อมในโรงพยาบาลให้เป็น “รมณียสถาน” และต่อยอดระบบการแพทย์ทางไกล หรือ Telemedicine / Telehealth เพื่อช่วยให้ผู้ป่วยได้รับการดูแลสุขภาพที่รวดเร็วลดการเดินทางไปโรงพยาบาล
นายแพทย์ชลน่านกล่าวต่อว่า สําหรับ โรงพยาบาลยี่งอเฉลิมพระเกียรติ 80 พรรษา เป็น 1 ใน 10 โรงพยาบาลที่กระทรวงสาธารณสุขสร้างขึ้นเพื่อเฉลิมพระเกียรติ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในโอกาสเจริญพระชนพรรษา 80 พรรษา 5 ธันวาคม พ.ศ.2550 รับผิดชอบดูแลประชาชนในพื้นที่ 42,782 คน ให้บริการผู้ป่วยนอกเฉลี่ยวันละ 240 คน ผู้ป่วยในเฉลี่ยวันละ 33 คน มีโรงพยาบาลส่งเสริมสุขภาพตําบล (รพ.สต.) ในเครือข่าย 6 แห่ง มีการพัฒนางานโดดเด่นหลายด้าน ได้แก่ การเป็นต้นแบบโรงพยาบาลอัจฉริยะ นําระบบ Digital Health จัดบริการทั้งแผนกผู้ป่วยนอก ผู้ป่วยใน และงานสนับสนุนเจ้าหน้าที่ เป็นระบบ ไม่ใช้กระดาษ (paperless) ควบคู่กับการจัดการสิ่งแวดล้อมในโรงพยาบาลให้เป็น “รมณียสถาน” คือ สะอาด ร่มรื่น รื่นรมย์ ก่อให้เกิดสิ่งแวดล้อมเพื่อการเยียวยาตามยุทธศาสตร์ขับเคลื่อน A Hospital in the garden สู่ A Hospital in the Nature จนได้รับเลือกเป็นต้นแบบระบบบริการ EMS (Environment, Modernization and Smart Service) ของเขตสุขภาพที่ 12 รวมถึงได้รับมาตรฐานที่กระทรวงสาธารณสุขกําหนด พร้อมมุ่งสู่การเป็นโรงพยาบาลที่ More than A Hospital และโรงพยาบาลของชุมชนมาตรฐาน “เฉลิมพระเกียรติ”
************************************* 19 กันยายน 2566
รัฐบาลไทย-ข่าวทำเนียบรัฐบาล-“หมอชลน่าน” ชื่นชม รพ.ตากใบ นำเทคโนโลยีมาจัดการระบบบริการ อำนวยความสะดวกประชาชน
วันอังคารที่ 19 กันยายน 2566
“หมอชลน่าน” ชื่นชม รพ.ตากใบ นําเทคโนโลยีมาจัดการระบบบริการ อํานวยความสะดวกประชาชน
รัฐมนตรีว่าการกระทรวงสาธารณสุข เปิดอาคารผู้ป่วยนอกโรงพยาบาลตากใบ ชื่นชมการนําเทคโนโลยีมาใช้จัดการระบบบริการ โดยเน้นผู้ป่วยเป็นศูนย์กลาง ช่วยอํานวยความสะดวก เพิ่มคุณภาพบริการ พร้อมจัดบริการที่หลากหลายตอบสนองความต้องการของประชาชน
รัฐมนตรีว่าการกระทรวงสาธารณสุข เปิดอาคารผู้ป่วยนอกโรงพยาบาลตากใบ ชื่นชมการนําเทคโนโลยีมาใช้จัดการระบบบริการ โดยเน้นผู้ป่วยเป็นศูนย์กลาง ช่วยอํานวยความสะดวก เพิ่มคุณภาพบริการ พร้อมจัดบริการที่หลากหลายตอบสนองความต้องการของประชาชนและตอบโจทย์การพัฒนาระบบบริการสุขภาพ สร้างความพึงพอใจและเชื่อมั่นในระบบบริการของกระทรวงสาธารณสุข
วันนี้ (19 กันยายน 2566) ที่ โรงพยาบาลตากใบ จังหวัดนราธิวาส นายแพทย์ชลน่าน ศรีแก้ว รัฐมนตรีว่าการกระทรวงสาธารณสุข เป็นประธานเปิดอาคารผู้ป่วยนอก โรงพยาบาลตากใบ โดยมี นายแพทย์โอภาส การย์กวินพงศ์ ปลัดกระทรวงสาธารณสุข นายทศพล สวัสดิสุข รองผู้ว่าราชการจังหวัดนราธิวาส คณะผู้บริหารกระทรวงสาธารณสุข บุคลากรและเจ้าหน้าที่โรงพยาบาลตากใบ ร่วมพิธี
นายแพทย์ชลน่าน กล่าวว่า กระทรวงสาธารณสุขได้กําหนดประเด็นดิจิทัลสุขภาพ เป็น 1 ในนโยบายการดําเนินงานที่สําคัญ มุ่งเน้นการนําเทคโนโลยีมาพัฒนาระบบบริการให้ประชาชนเข้าถึงสะดวก รวดเร็ว และมีประสิทธิภาพ โดยโรงพยาบาลตากใบ ซึ่งเป็นโรงพยาบาลชุมชนขนาด 60 เตียง มีชายแดนติดประเทศมาเลเซีย ดูแลประชากรจํานวน 8 ตําบล รวม 74,474 คน ได้มีการพัฒนาที่สอดคล้องตามนโยบาย ทั้งการปรับปรุงโครงสร้างอาคารผู้ป่วยนอกให้สามารถรองรับบริการได้ 6 ห้องตรวจ และนําเทคโนโลยีมาใช้ในการบริหารจัดการระบบ โดยเน้นผู้ป่วยเป็นศูนย์กลาง เช่น การใช้บัตรประจําตัวประชาชนเพียงใบเดียว บริการตรวจสอบสิทธิอัตโนมัติ ระบบจองห้องพิเศษออนไลน์ ระบบจอภาพคิวการรักษาในจุดที่มีผู้รับบริการจํานวนมาก ระบบแพทย์บันทึกข้อมูลการรักษา (Hospital Information System : HIS) และสั่งยาด้วยระบบอิเล็กทรอนิกส์ (Paperless) เป็นต้น รวมทั้งยังเปิดให้บริการนอกเวลาราชการและวันหยุด ส่งผลให้แต่ละวันมีผู้รับบริการเฉลี่ย 446 คน เป็นการอํานวยความสะดวกประชาชน เพิ่มคุณภาพบริการ ลดความแออัด ลดระยะเวลารอคอยการรักษา รวมถึงช่วยลดขั้นตอนการทํางานที่ไม่จําเป็นของบุคลากรการแพทย์อีกด้วย
นอกจากนี้ โรงพยาบาลตากใบยังมีการพัฒนาระบบบริการอื่นๆ ทั้งการดูแลผู้ป่วยในที่บ้าน (Homeward) มินิธัญญารักษ์ ดูแลผู้ป่วยยาเสพติด หออภิบาลทารกแรกเกิด หน่วยฟอกเลือดด้วยไตเทียม การล้างไตทางช่องท้อง การดูแลผู้สูงอายุ “ชราธิวาส” การแพทย์ปฐมภูมิและโรงเรียนแพทย์ชุมชน ซึ่งเป็นการจัดบริการตามแนวทางการพัฒนาระบบบริการสุขภาพของกระทรวงสาธารณสุข
“แผนกผู้ป่วยนอก ถือเป็นด่านหน้าในการรับผู้ป่วย การนําเทคโนโลยี นวัตกรรม มาปรับปรุงการจัดบริการให้มีความสะดวกรวดเร็ว ปลอดภัยทั้งต่อผู้ให้บริการและผู้รับบริการ จึงมีส่วนสําคัญอย่างมากในการทําให้ประชาชนเกิดความพึงพอใจ และเชื่อมั่นในระบบบริการสุขภาพของกระทรวงสาธารณสุข” นายแพทย์ชลน่านกล่าว
*************************************19 กันยายน 2566
รัฐบาลไทย-ข่าวทำเนียบรัฐบาล-รฟม. เข้ารับรางวัล "คณะกรรมการกิจการสัมพันธ์ดีเด่น" ในงานมอบรางวัลสถานประกอบกิจการที่มีระบบบริหารจัดการด้านแรงงานยอดเยี่ยม ประจำปี 2566
วันอังคารที่ 19 กันยายน 2566
รฟม. เข้ารับรางวัล "คณะกรรมการกิจการสัมพันธ์ดีเด่น" ในงานมอบรางวัลสถานประกอบกิจการที่มีระบบบริหารจัดการด้านแรงงานยอดเยี่ยม ประจําปี 2566
....
นายสุทัศน์ สิขเรศ ผู้ช่วยผู้ว่าการ การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม เป็นผู้แทน รฟม. เข้ารับรางวัลรัฐวิสาหกิจดีเด่นด้านแรงงานสัมพันธ์ รางวัลระดับองค์กร รางวัลรอง "คณะกรรมการกิจการสัมพันธ์ดีเด่น" ในงานมอบรางวัลสถานประกอบกิจการที่มีระบบบริหารจัดการด้านแรงงานยอดเยี่ยม ประจําปี 2566 (Thailand Labour Management Excellence Award 2023) ซึ่งจัดโดยกรมสวัสดิการและคุ้มครองแรงงาน กระทรวงแรงงาน โดยมี นายบุญชอบ สุทธมนัสวงษ์ ปลัดกระทรวงแรงงาน เป็นประธานในพิธี ณ ห้องประชุมกระทรวงแรงงาน ชั้น 5 อาคารกระทรวงแรงงาน และมีผู้แทนสหภาพแรงงานรัฐวิสาหกิจรถไฟฟ้าขนส่งมวลชนแห่งประเทศไทย กรรมการผู้แทนฝ่ายลูกจ้างในคณะกรรมการกิจการสัมพันธ์เข้าร่วมแสดงความยินดีในครั้งนี้ด้วย
ทั้งนี้ การได้รับรางวัลดังกล่าวเป็นการสะท้อนถึงความมุ่งมั่นและตั้งใจในการพัฒนาระบบบริหารจัดการด้านแรงงานสัมพันธ์ของ รฟม. เพื่อมุ่งยกระดับคุณภาพชีวิตที่ดีให้แก่บุคลากรขององค์กร และยังแสดงถึงความเป็นอันหนึ่งอันเดียวกันระหว่างผู้บริหารและพนักงาน รฟม. อันเป็นหัวใจสําคัญในการขับเคลื่อนองค์กรให้เติบโตอย่างยั่งยืนในอนาคตต่อไป ติดตามข้อมูลข่าวสาร รฟม. เพิ่มเติม ได้ที่เว็บไซต์ รฟม. www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย หรือ Call Center รฟม. โทรศัพท์ 0 2716 4044 “รฟม. ร่วมยกระดับเมืองด้วยโครงข่ายรถไฟฟ้าขนส่งมวลชนและนวัตกรรม เพื่ออนาคตที่ยั่งยืน”
รัฐบาลไทย-ข่าวทำเนียบรัฐบาล-กู้ยืมเงิน 2,000 บาทขึ้นไป ต้องมีหลักฐาน “เป็นหนังสือ – ลงลายมือชื่อผู้ยืม”
วันอังคารที่ 19 กันยายน 2566
กู้ยืมเงิน 2,000 บาทขึ้นไป ต้องมีหลักฐาน “เป็นหนังสือ – ลงลายมือชื่อผู้ยืม”
.....
กระทรวงยุติธรรม เผยการกู้ยืมเงินกว่า 2,000 บาทขึ้นไป ต้องมีหลักฐานการกู้ยืมเงิน “เป็นหนังสือ” พร้อมลงลายมือชื่อผู้ยืมเป็นสําคัญ จึงจะ “ฟ้องร้องบังคับคดีกันได้” ตามประมวลกฎหมายแพ่งและพาณิชย์ มาตรา 653 วรรคหนึ่ง
.
นอกจากนี้ มาตรา 213 แห่งประมวลกฎหมายแพ่งและพาณิชย์ เจ้าหนี้สามารถยื่นฟ้องต่อศาลให้มีคําสั่งบังคับให้ลูกหนี้คืนเงินให้ได้
.
สําหรับกรณี “ที่มีการฟ้องร้องต่อศาลเกิดขึ้นแล้ว” แต่ลูกหนี้ยังไม่ยอมชําระเงินคืนตามตกลง อีกทั้งยังซ่อนเร้น ขาย หรือโอนย้ายทรัพย์สินของตัวเองไปให้บุคคลอื่น เพื่อเลี่ยงการจ่ายหนี้ อาจมีความรับผิดทางอาญา มาตรา 350 ระวางโทษจําคุกไม่เกิน 2 ปี หรือปรับไม่เกิน 40,000 บาท หรือทั้งจําทั้งปรับ
.
โดยการฟ้องศาลเพื่อเรียกเงินคืนตามสัญญากู้ยืม “มีอายุความ 10 ปี” นับแต่วันที่ถึงกําหนดชําระเงินกู้ยืมคืน แต่หากในสัญญากู้ยืมมีการตกลงกําหนดชําระเงินต้นพร้อมดอกเบี้ยแบบเป็นงวด ๆ กรณีนี้ จะมีอายุความเพียง 5 ปี
.
ข้อมูลอ้างอิง : ประมวลกฎหมายแพ่งและพาณิชย์ มาตรา 193/30 มาตรา 193/33 มาตรา 213 มาตรา 653 ประมวลกฎหมายอาญา มาตรา 350
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-กรมทางหลวงชนบท รับมืออุทกภัยเร่งด่วน นำกำลังเจ้าหน้าที่พร้อมเครื่องจักรเข้าพื้นที่จัดการบริเวณที่มีดินสไลด์บนถนนสาย มส.3004 แยก ทล.105 - บ้านแม่สามแลบ อำเภอสบเมย จังหวัดแม่ฮ่องสอน
วันอังคารที่ 19 กันยายน 2566
กรมทางหลวงชนบท รับมืออุทกภัยเร่งด่วน นํากําลังเจ้าหน้าที่พร้อมเครื่องจักรเข้าพื้นที่จัดการบริเวณที่มีดินสไลด์บนถนนสาย มส.3004 แยก ทล.105 - บ้านแม่สามแลบ อําเภอสบเมย จังหวัดแม่ฮ่องสอน
ปัจจุบันสัญจรผ่านได้เรียบร้อยแล้ว
กรมทางหลวงชนบท (ทช.) กระทรวงคมนาคม โดยแขวงทางหลวงชนบทแม่ฮ่องสอน หมวดบํารุงทางหลวงชนบทแม่สะเรียง จัดเจ้าหน้าที่พร้อมเครื่องมือเครื่องจักรเข้าพื้นที่ดําเนินการจัดการดินที่สไลด์ลงมากีดขวางทางจราจรบนถนนทางหลวงชนบทสาย มส.3004 แยก ทล.105 - บ้านแม่สามแลบ อําเภอสบเมย จังหวัดแม่ฮ่องสอน ช่วง กม. ที่ 48 +000 เนื่องจากมีฝนตกหนักอย่างต่อเนื่องในพื้นที่ ทําให้เกิดดินสไลด์บริเวณสายทาง ปัจจุบันได้ดําเนินการเปิดเส้นทางโดยจัดการสิ่งกีดขวาง เพื่อให้ประชาชนสัญจรผ่านได้อย่างสะดวกปลอดภัยเรียบร้อยแล้ว รวมถึงได้จัดเจ้าหน้าที่ติดตามสถานการณ์อย่างใกล้ชิด เพื่อเข้าช่วยเหลือประชาชนได้ทันที ตามข้อสั่งการของนายสุริยะ จึงรุ่งเรืองกิจ รัฐมนตรีว่าการกระทรวงคมนาคม ทั้งนี้ ทช. จะติดตามสถานการณ์อุทกภัยอย่างต่อเนื่อง และจะให้ความช่วยเหลือประชาชนอย่างเต็มที่ โดยประชาชนสามารถแจ้งเหตุอุทกภัยได้ที่แขวงทางหลวงชนบทในพื้นที่หรือสายด่วน ทช. โทร. 1146
รัฐบาลไทย-ข่าวทำเนียบรัฐบาล-ผู้ตรวจทาวันฯ นำทีม MIND ตรัง ตรวจติดตามผลการดำเนินการเพิ่มประสิทธิภาพการกำกับดูแลและส่งเสริมการประกอบกิจการเหมืองแร่ ตามแนวทางอุตสาหกรรมวิถีใหม่ “เหมืองแร่ดี คู่ชุมชน”
วันอังคารที่ 19 กันยายน 2566
19/09/2566
ผู้ตรวจทาวันฯ นําทีม MIND ตรัง ตรวจติดตามผลการดําเนินการเพิ่มประสิทธิภาพการกํากับดูแลและส่งเสริมการประกอบกิจการเหมืองแร่ ตามแนวทางอุตสาหกรรมวิถีใหม่ “เหมืองแร่ดี คู่ชุมชน”
ผู้ตรวจราชกระทรวงอุตสาหกรรม ทาวันฯ นําทีม MIND ตรัง ตรวจติดตามผลการดําเนินการเพิ่มประสิทธิภาพการกํากับดูแลและส่งเสริมการประกอบกิจการเหมืองแร่ ตามแนวทางอุตสาหกรรมวิถีใหม่ “เหมืองแร่ดี คู่ชุมชน”
วันที่ 13 กันยายน 2566 เวลา 09.00 น. นายทาวัน ทวีถาวรสวัสดิ์ ผู้ตรวจราชการกระทรวงอุตสาหกรรมตรวจติดตามผลการดําเนินงานโครงการเพิ่มประสิทธิภาพการกํากับ ดูแลและส่งเสริมการประกอบการเหมืองแร่ตามแนวอุตสาหกรรมวิถีใหม่ “เหมืองแร่ดีคู่ชุมชน” โดยมี นางพรทิพา อัครสุต อุตสาหกรรมจังหวัดตรัง และเจ้าหน้าที่ ให้การต้อนรับและนําเสนอผลการดําเนินโครงการฯ โดย ผู้ตรวจราชการฯ ได้เน้นย้ําการใช้ “หัวและใจ” ในการทํางานไม่เลือกปฏิบัติ ตั้งใจทํางานอุทิศตนให้ราชการ ทํางานเป็นทีม รักใคร่ปรองดองกัน และผลักดันนโยบาย MIND ถ่ายทอดให้สถานประกอบการในพื้นที่นําไปปฏิบัติอย่างเป็นรูปธรรม พร้อมทั้งกําชับให้มีการดูแลสิ่งแวดล้อมทั้ง 4 ด้าน ตามกิจกรรมอุตสาหกรรมรวมใจ (ดิน น้ํา ลม ไฟ) รวมถึงติดตามโรงงานอุตสาหกรรมที่ยังไม่รายงานข้อมูลเข้าระบบแจ้งข้อมูลการประกอบกิจการโรงงาน (iSingleForm) ให้ครบถ้วน นอกจากนี้ต้องส่งเสริมให้สถานประกอบการยกระดับการรับรองอุตสาหกรรมสีเขียว (Green Industry) ให้สูงขึ้นจากระดับ 1 เป็นระดับ 2 ระดับ 2 เป็นระดับ 3 และจากระดับ 3 เป็นระดับ 4 ให้เพิ่มมากขึ้น
เวลา 13.30 น. ผู้ตรวจตรวจราชการฯ พร้อมคณะฯ ได้ลงพื้นที่ตรวจเยี่ยม บริษัท ตรัง ยูซี จํากัด ประกอบธุรกิจ ทําเหมืองชนิดแร่ โดโลไมต์ โม่ บด และย่อยหิน ตั้งอยู่ตําบลโคกสะบ้าและตําบลทุ่งค่าย อําเภอนาโยงและอําเภอย่านตาขาว จังหวัดตรัง เป็นสถานประกอบการที่ได้รับรางวัลโครงการส่งเสริมอุตสาหกรรมเหมืองแร่ให้มีมาตรฐานสากลเพื่อความรับผิดชอบต่อสังคม (CSR-DPIM) ซึ่งเป็นสถานประกอบการที่เป็นตัวอย่างการดําเนินกิจการครอบคลุมทั้ง 4 มิติ โดยจังหวัดตรังมีนโยบายส่งเสริมให้ภาคธุรกิจมีความรับผิดชอบต่อสังคมและสิ่งแวดล้อม ให้ทุกภาคส่วนของสังคมได้เข้ามามีบทบาท หรือมีส่วนร่วมในการพัฒนาประเทศทั้งในด้านเศรษฐกิจ สังคมและสิ่งแวดล้อมเพื่อให้เกิดการพัฒนาที่ยั่งยืน เป็นประโยชน์ต่อการส่งเสริมภาคส่วนอื่น ๆ ทั้งหน่วยงานของภาครัฐ องค์การภาคเอกชน โดยเฉพาะอย่างยิ่งองค์การภาคประชาชน โดยบริษัทฯ ได้เป็นส่วนหนึ่งในการขับเคลื่อนการจัดตั้งศูนย์ส่งเสริมความรับผิดชอบต่อสังคมของภาคธุรกิจจังหวัด (CSR) โดยมีบทบาทในการรวบรวมข้อมูลและเชื่อมประสานการดําเนินงานด้านการส่งเสริมความรับผิดชอบต่อสังคมและการส่งเสริมการจัดสวัสดิการสังคมขององค์กรภาคธุรกิจ เพื่อร่วมกันช่วยเหลือผู้เดือดร้อนในพื้นที่จังหวัด และร่วมมือแก้ไขปัญหาด้านสังคมของจังหวัดแบบบูรณาการทั้งภาครัฐ ภาคธุรกิจและภาคประชาชนในนามของ CSR จังหวัดตรัง
รัฐบาลไทย-ข่าวทำเนียบรัฐบาล-รมว.ธรรมนัสฯ รับหนังสือจากตัวแทนเครือข่ายสลัม 4 ภาค
วันอังคารที่ 19 กันยายน 2566
รมว.ธรรมนัสฯ รับหนังสือจากตัวแทนเครือข่ายสลัม 4 ภาค
รมว.ธรรมนัสฯ รับหนังสือจากตัวแทนเครือข่ายสลัม 4 ภาค
วันนี้ (19 กันยายน 2566) เวลา 09.00 น. ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ รับหนังสือจากตัวแทนเครือข่ายสลัม 4 ภาค ซึ่งมายื่นหนังสือเพื่อเสนอขอให้กระทรวงเกษตรและสหกรณ์ จัดตั้งคณะทํางานแก้ปัญหาการดําเนินงานสหกรณ์เพื่อบริหารที่ดิน และดําเนินโครงการบ้านมั่นคง โดยจะเป็นการสร้างกลไกการทํางานให้มีประสิทธิภาพ และแก้ปัญหาที่อยู่อาศัยให้เกิดเป็นรูปธรรม ณ ห้อง 115 กระทรวงเกษตรและสหกรณ์
รัฐบาลไทย-ข่าวทำเนียบรัฐบาล-รฟม. คว้ารางวัล Best Automotive and Transportation Influencer Campaign ในสาขา Brand and agency awards จากเวทีประกาศรางวัล“อินฟลูเอนเซอร์แห่งปี” (Thailand Influencer Awards 2023)
วันอังคารที่ 19 กันยายน 2566
รฟม. คว้ารางวัล Best Automotive and Transportation Influencer Campaign ในสาขา Brand and agency awards จากเวทีประกาศรางวัล“อินฟลูเอนเซอร์แห่งปี” (Thailand Influencer Awards 2023)
....
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม ได้รับรางวัล Best Automotive and Transportation Influencer Campaign ในสาขา Brand and agency awards จากเวทีประกาศรางวัล Thailand Influencer Awards 2023 โดยมี นายยุทธศักดิ์ ชื่นใจ ผู้อํานวยการฝ่ายพัฒนาธุรกิจ เป็นผู้แทน รฟม. เข้ารับรางวัล ณ ICONSIAM HALL
ทั้งนี้ รางวัลดังกล่าวได้รับการพิจารณาจากคณะกรรมการตัดสินผู้ทรงคุณวุฒิด้านการโฆษณาและการจัดทําแบรนด์ทั้งไทยและต่างชาติ รวมถึงผู้มีชื่อเสียงเป็นที่ยอมรับในระดับประเทศ เช่น นายกสมาคมโฆษณาดิจิทัล (ประเทศไทย) สมาคมการตลาดแห่งประเทศไทย ตัวแทนผู้บริหารจาก Line และ Tiktok (Thailand) ซึ่งมอบให้แก่หน่วยงานและองค์กรที่มีความคิดสร้างสรรในการสร้างคอนเทนต์ ให้มีพลังจนเป็นที่ยอมรับในสังคม อีกทั้งยังมีการสร้างจิตสํานึกที่ดีต่อสังคมและสิ่งแวดล้อม โดย รฟม. ได้นํากลยุทธ์ Influencer Marketing มาใช้ในการจัดทําแคมเปญ “ชวนใช้รถไฟฟ้า MRT” ภายใต้โครงการเพิ่มจํานวนการใช้บริการรถไฟฟ้าของ รฟม. โดยสื่อสารสร้างการรับรู้ถึงผลิตภัณฑ์และบริการของ รฟม. ผ่าน Influencer กว่า 31 ราย และมีผลตอบรับที่ดีด้วยยอดเข้าถึงกว่า 1.1 ล้านครั้ง ติดตามข้อมูลข่าวสารของ รฟม. ได้ที่ www.mrta.co.th หรือ Call Center รฟม. โทร. 0 2716 4044 “รฟม. ร่วมยกระดับเมืองด้วยโครงข่ายรถไฟฟ้าขนส่งมวลชนและนวัตกรรม เพื่ออนาคตที่ยั่งยืน”
รัฐบาลไทย-ข่าวทำเนียบรัฐบาล-ผู้ตรวจภาสกรฯ ตรวจราชการรอบ 2/2566 พื้นที่จังหวัดชัยนาท พร้อมตรวจเยี่ยมสถานประกอบการที่มีการส่งเสริมและพัฒนาตามนโยบาย MIND ใช้
วันอังคารที่ 19 กันยายน 2566
19/09/2566
ผู้ตรวจภาสกรฯ ตรวจราชการรอบ 2/2566 พื้นที่จังหวัดชัยนาท พร้อมตรวจเยี่ยมสถานประกอบการที่มีการส่งเสริมและพัฒนาตามนโยบาย MIND ใช้
ผู้ตรวจราชการกระทรวงอุตสาหกรรม ภาสกรฯ ตรวจราชการรอบ 2/2566 พื้นที่จังหวัดชัยนาท พร้อมตรวจเยี่ยมสถานประกอบการที่มีการส่งเสริมและพัฒนาตามนโยบาย MIND ใช้ "หัว" และ "ใจ" ปั้นอุตสาหกรรมคู่ชุมชน
วันที่ 13 กันยายน 2566 เวลา 13.00 น. นายภาสกร ชัยรัตน์ ผู้ตรวจราชการกระทรวงอุตสาหกรรม ได้เดินทางมาตรวจราชการกรณีปกติ รอบที่ 2 ประจําปีงบประมาณ พ.ศ.2566 ณ สํานักงานอุตสาหกรรมจังหวัดชัยนาท โดยมี นายอนุสรณ์ ภู่พงศ์สกุล อุตสาหกรรมจังหวัดชัยนาทพร้อมด้วยเจ้าหน้าที่เข้าร่วมประชุมตรวจติดตามตามประเด็นการตรวจราชการ อาทิ การแจ้งข้อมูลการประกอบกิจการโรงงานรายเดือน การเร่งรัดการเบิกจ่ายงบประมาณให้เป็นไปตามมาตรการเร่งรัดการเบิกจ่ายงบประมาณ ตามมติ ครม. การส่งเสริมโรงงานให้ได้การรับรองอุตสาหกรรมสีเขียวที่เป็นไปตามเป้าหมาย การติดตามโรงงานที่มีการร้องเรียนและฟ้องร้อง การดําเนินงานตามนโยบาย MIND ของกระทรวงอุตสาหกรรม และการดําเนินงานเกี่ยวกับโครงการต่างๆ ที่ได้รับงบประมาณให้เป็นไปตามเป้าหมายที่กําหนดไว้ ทั้งนี้ ผู้ตรวจภาสกรฯ ได้ขอบคุณและให้กําลังใจเจ้าหน้าที่ในการปฏิบัติงาน พร้อมทั้งเน้นย้ําการนํานโยบายของปลัดกระทรวงอุตสาหกรรม ถ่ายทอดให้แก่โรงงานในพื้นที่ เพื่อมุ่งยกระดับภาคอุตสาหกรรมให้สามารถอยู่กับชุมชนได้อย่างยั่งยืนต่อไป
นอกจากนี้ ผู้ตรวจภาสกรฯ และคณะ ได้ลงพื้นที่ตรวจเยี่ยมสถานประกอบการอุตสาหกรรมชุมชน ณ ศูนย์เรียนรู้อันเนื่องมาจากพระราชดําริ วิสาหกิจนิติบุคคล บริษัท ปลากรายชัยนาท จํากัด ณ ตําบลธรรมามูล อําเภอชัยนาท จังหวัดชัยนาท ซึ่งประกอบกิจการแปรรูปเนื้อปลากรายขูด โดยสํานักงานอุตสาหกรรมจังหวัดชัยนาทได้เข้าไปส่งเสริมและพัฒนาตามนโยบาย MIND เพื่อให้สามารถพัฒนาศักยภาพด้านการผลิต และประกอบกิจการโดยใส่ใจต่อชุมชน สังคม และสิ่งแวดล้อมรอบข้าง รวมไปถึงการกระจายรายได้จากการจ้างงานในพื้นที่ชุมชนด้วย นอกจากนี้ ยังมีการประกันราคาขายให้แก่กลุ่มผู้เพาะเลี้ยงปลากรายสูงกว่าตลาด มีการประยุกต์ใช้ปลากรายที่เหลือจากการขูดมาแปรรูปเป็นส่วนผสมของอาหารปลา เพื่อช่วยลดต้นทุนอาหารปลา และจัดทําระบบบําบัดแบบบ่อนิ่งเพื่อให้มีระบบนิเวศที่ดี ไม่ทําลายสิ่งแวดล้อม อันจะส่งผลให้กิจการอยู่คู่กับชุมชนได้อย่างยั่งยืน
รัฐบาลไทย-ข่าวทำเนียบรัฐบาล-ผู้ตรวจภาสกรฯ ลงพื้นที่สิงห์บุรีตรวจราชการรอบ 2/2566 พร้อมเยี่ยมชมกลุ่มวิสาหกิจชุมชนผู้สูงวัยใส่ใจคุณภาพ
วันอังคารที่ 19 กันยายน 2566
19/09/2566
ผู้ตรวจภาสกรฯ ลงพื้นที่สิงห์บุรีตรวจราชการรอบ 2/2566 พร้อมเยี่ยมชมกลุ่มวิสาหกิจชุมชนผู้สูงวัยใส่ใจคุณภาพ
ผู้ตรวจราชการกระทรวงอุตสาหกรรม ภาสกรฯ ลงพื้นที่สิงห์บุรีตรวจราชการรอบ 2/2566 พร้อมเยี่ยมชมกลุ่มวิสาหกิจชุมชนผู้สูงวัยใส่ใจคุณภาพ
วันที่ 12 กันยายน 2566 เวลา 13.00 น. นายภาสกร ชัยรัตน์ ผู้ตรวจราชการกระทรวงอุตสาหกรรม ได้เดินทางมาตรวจราชการกรณีปกติ รอบที่ 2 ประจําปีงบประมาณ พ.ศ.2566 ของสํานักงานอุตสาหกรรมจังหวัดสิงห์บุรี ณ ห้องประชุมสํานักงานอุตสาหกรรมจังหวัดสิงห์บุรี ตําบลบางมัญ อําเภอเมืองสิงห์บุรี จังหวัดสิงห์บุรี โดยมี นายสมบูรณ์ สุนทรศาสตร์ อุตสาหกรรมจังหวัดสิงห์บุรี พร้อมด้วยเจ้าหน้าที่ให้การต้อนรับและรายงานผลการดําเนินงานของสํานักงานอุตสาหกรรมจังหวัด ทั้งนี้ ผู้ตรวจภาสกรฯ ได้ถ่ายทอดนโยบายของปลัดกระทรวงอุตสาหกรรมให้สํานักงานอุตสาหกรรมจังหวัดสิงห์บุรี มุ่งเน้นการใช้ "หัว และ "ใจ" ในการทํางาน พร้อมนํานโยบาย MIND ถ่ายทอดให้แก่โรงงานในพื้นที่ เพื่อมุ่งยกระดับภาคอุตสาหกรรมให้สามารถอยู่กับชุมชนได้ สร้างภาพลักษณ์และคุณค่าใหม่ของภาคอุตสาหกรรมตามแนวอุตสาหกรรมวิถีใหม่ 4 มิติ คือ ความสําเร็จทางธุรกิจ การปรับธุรกิจให้เหมาะสมกับสถานการณ์โลกและกฎกติกาสากล การดูแลสังคมโดยรอบโรงงานอุตสาหกรรม การดูแลรักษาสิ่งแวดล้อมการกระจายรายได้ให้แก่ประชาชน สร้างงาน สร้างอาชีพ และกระตุ้นผู้ประกอบการให้ดําเนินธุรกิจเพื่อสังคม ประกอบกับทํางานร่วมกับชุมชนและเครือข่าย เพื่อพัฒนาคุณภาพชีวิตให้ประชาชนในพื้นที่ด้วย
วันที่ 13 กันยายน 2566 ผู้ตรวจภาสกรฯ และคณะ ได้ลงพื้นที่เยี่ยมชมกลุ่มวิสาหกิจชุมชนผู้สูงวัยใส่ใจคุณภาพ ณ วัดท่าพิกุล ตําบลโพธิ์สังโฆ อําเภอค่ายบางระจัน จังหวัดสิงห์บุรี ซึ่งนําเศษวัสดุจากชุมชนมาสร้างคุณค่าจากภูมิปัญญาท้องถิ่น โดยนําทางมะพร้าวมาแปรรูปเป็นไม้กวาด เพื่อผลิตใช้ในชุมชนและจําหน่ายให้แก่บริษัท น้ําตาลสิงห์บุรี จํากัด ทําให้สามารถกระจายรายได้ให้แก่สมาชิกในกลุ่ม สํานักงานอุตสาหกรรมสิงห์บุรี จึงได้มีการขับเคลื่อนนโยบาย MIND 4 มิติ ผ่านการประสานงานกับสถาบันการศึกษาในพื้นที่ คือ วิทยาลัยเทคนิคสิงห์บุรี ที่มีองค์ความรู้ในการออกแบบเครื่องทุ่นแรงมัดช่อและกําไม้กวาดทางมะพร้าว เพื่อให้กลุ่มวิสาหกิจฯ สามารถผลิตไม้กวาดได้เพียงพอต่อความต้องการของตลาด ยิ่งไปกว่านั้น ยังมีการดําเนินงานร่วมกับบริษัท น้ําตาลสิงห์บุรี จํากัด ให้เข้ามาเป็น Big Brother ให้แก่กลุ่มวิสาหกิจดังกล่าว และให้ความสําคัญเกี่ยวกับการดูแลชุมชนรอบโรงงาน และการกระจายรายได้ให้แก่ประชาชนในพื้นที่เพื่อให้มีชีวิตความเป็นอยู่ที่ดีขึ้นด้วย
รัฐบาลไทย-ข่าวทำเนียบรัฐบาล-หัวหน้าผู้ตรวจ วิษณุฯ นำทีม ผู้ตรวจฯ ก.อุตฯ ติดตามประเมินผลสถานประกอบการที่ได้รับสินเชื่อกองทุนพัฒนาเอสเอ็มอีตามแนวประชารัฐ และเปิดการสัมมนาพัฒนาบุคลา
วันอังคารที่ 19 กันยายน 2566
19/09/2566
หัวหน้าผู้ตรวจ วิษณุฯ นําทีม ผู้ตรวจฯ ก.อุตฯ ติดตามประเมินผลสถานประกอบการที่ได้รับสินเชื่อกองทุนพัฒนาเอสเอ็มอีตามแนวประชารัฐ และเปิดการสัมมนาพัฒนาบุคลา
หัวหน้าผู้ตรวจราชการกระทรวงอุตสาหกรรม วิษณุฯ นําทีม ผู้ตรวจฯ ก.อุตฯ ติดตามประเมินผลสถานประกอบการที่ได้รับสินเชื่อกองทุนพัฒนาเอสเอ็มอีตามแนวประชารัฐ และเปิดการสัมมนาพัฒนาบุคลา
วันที่ 5 กันยายน 2566 นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม พร้อมด้วยนายวีระกิตติ์ รันทกิจธนวิชญ์ นายทาวัน ทวีถาวรสวัสดิ์ นายภาสกร ชัยรัตน์ ผู้ตรวจราชการกระทรวงอุตสาหกรรม นางทัศนีย์ ภักดีประพันธ์ อุตสาหกรรมจังหวัดสุราษฎร์ธานี และเจ้าหน้าที่กองทุน SME ตามแนวประชารัฐ ตรวจติดตามประเมินผลสถานประกอบการในพื้นที่อําเภอเกาะสมุย จังหวัดสุราษฎร์ธานี ได้แก่ บริษัท อโลฮา รีสอร์ท จํากัด ประกอบกิจการโรงแรมที่พัก และบริษัท พาวิลเลียน สมุยบูทิค รีสอร์ท จํากัด ประกอบกิจการโรงแรมที่พัก ซึ่งได้รับสินเชื่อจากกองทุนพัฒนาเอสเอ็มอีตามแนวประชารัฐ ในการก่อสร้างและปรับปรุงระบบบําบัดน้ําเสียของโรงแรม
.
นอกจากนี้ หน.ผู้ตรวจฯ และคณะได้ร่วมเปิดสัมมนาเพื่อพัฒนาบุคลากรสนับสนุนการปฏิบัติงานกองทุนฯ ปีงบประมาณ พ.ศ. 2566 ณ โรงแรมแกรนด์ฟอร์จูน จังหวัดนครศรีธรรมราช โดยมีนายคณบดี สัมพัชนี อุตสาหกรรมจังหวัดนครศรีธรรมราช กล่าวรายงานวัตถุประสงค์การจัดสัมมนา และมีเจ้าหน้าที่จากสํานักงานอุตสาหกรรมจังหวัด 14 จังหวัดภาคใต้และจังหวัดประจวบคีรีขันธ์เข้าร่วมการอบรมสัมมนาฯ โดยการอบรมสัมมนาฯ ครั้งนี้ เพื่อเสริมสร้างองค์ความรู้ให้กับบุคลากรสนับสนุนการปฏิบัติงานกองทุนพัฒนาเอสเอ็มอีตามแนวประชารัฐในสํานักงานอุตสาหกรรมจังหวัดให้มีความรู้ ความเข้าใจ และทักษะในการปฏิบัติงานด้านการให้บริการสินเชื่อ และการส่งเสริมสนับสนุนผู้ประกอบการเอสเอ็มอีได้อย่างมีประสิทธิภาพ
รัฐบาลไทย-ข่าวทำเนียบรัฐบาล-กรมสรรพากรปรับปรุงวิธีการการจัดเก็บภาษีเงินได้บุคคลธรรมดา กรณีมีเงินได้จากแหล่งเงินได้นอกประเทศ เริ่มใช้ 1 มกราคม 2567 เป็นต้นไป
วันอังคารที่ 19 กันยายน 2566
19/09/2566
กรมสรรพากรปรับปรุงวิธีการการจัดเก็บภาษีเงินได้บุคคลธรรมดา กรณีมีเงินได้จากแหล่งเงินได้นอกประเทศ เริ่มใช้ 1 มกราคม 2567 เป็นต้นไป
การปรับปรุงวิธีการการจัดเก็บภาษีเงินได้บุคคลธรรมดาในครั้งนี้ จะช่วยสนับสนุนและสอดคล้องกับวัตถุประสงค์ในการเข้าร่วมเป็นสมาชิกและลงนามผูกพันในความตกลงพหุภาคีดังกล่าว
นายวินิจ วิเศษสุวรรณภูมิ รองอธิบดีกรมสรรพากร ในฐานะโฆษกกรมสรรพากร เปิดเผยว่า “ปัจจุบันพัฒนาการของเทคโนโลยีทําให้เกิดการเปลี่ยนแปลงของรูปแบบทางการค้าและการลงทุนอย่างมากประกอบกับประเทศไทยได้เข้าร่วมเป็นสมาชิก Global Forum on Transparency and Exchange of Information for Tax Purposes และได้ลงนามผูกพันในความตกลงพหุภาคีว่าด้วยการให้ความช่วยเหลือ ด้านการบริหารภาษี (MAC) และความตกลงพหุภาคีระหว่างเจ้าหน้าที่ผู้มีอํานาจในการแลกเปลี่ยนข้อมูลทางการเงินแบบอัตโนมัติ (MCAA CRS) ทําให้กรมสรรพากรจําเป็นต้องปรับปรุงการจัดเก็บภาษีให้เกิดความเป็นธรรมให้มากขึ้นระหว่างผู้มีเงินได้จากแหล่งเงินได้ภายในและภายนอกประเทศ ประกอบกับการพิสูจน์การมีเงินได้และช่วงเวลาในการนําเงินได้เข้ามาในประเทศไทย ซึ่งเป็นข้อจํากัดในการจัดเก็บภาษี จากผู้ที่มีแหล่งเงินได้นอกประเทศลดลงไปอย่างมากแล้ว
การปรับปรุงวิธีการการจัดเก็บภาษีเงินได้บุคคลธรรมดา กรณีมีเงินได้จากแหล่งเงินได้นอกประเทศ ตามคําสั่งกรมสรรพากรที่ ป.161/2566 เรื่อง การเสียภาษีเงินได้ตามมาตรา 41 วรรคสอง แห่งประมวลรัษฎากร ลงวันที่ 15 กันยายน พ.ศ.2566 เป็นการปรับปรุงวิธีการการจัดเก็บภาษีเงินได้บุคคลธรรมดา สําหรับผู้มีเงินได้จากแหล่งเงินได้นอกประเทศเนื่องจากหน้าที่การงาน หรือกิจการที่ทําในต่างประเทศ หรือเนื่องจากทรัพย์สินที่อยู่ในต่างประเทศจะต้องเสียภาษีเงินได้บุคคลธรรมดาในประเทศไทยให้ชัดเจนและสามารถจัดเก็บภาษีได้อย่างเป็นธรรมมากยิ่งขึ้น ผู้มีเงินได้จะต้องเสียภาษีต่อเมื่อนําเงินได้พึงประเมินดังกล่าวเข้ามาในประเทศไทย ทั้งนี้ หากผู้มีเงินได้ถูกเก็บภาษีไว้ในประเทศแหล่งเงินได้แล้ว ผู้มีเงินได้สามารถนําภาษีที่ถูกประเทศแหล่งเงินได้ที่มีการทําอนุสัญญาภาษีซ้อนกับประเทศไทยเก็บไว้มาใช้เป็นเครดิตภาษีได้ตามหลักเกณฑ์ที่กําหนดในอนุสัญญาภาษีซ้อน
โฆษกกรมสรรพากร กล่าวเพิ่มเติมว่า “การปรับปรุงวิธีการการจัดเก็บภาษีเงินได้บุคคลธรรมดาในครั้งนี้ จะช่วยสนับสนุนและสอดคล้องกับวัตถุประสงค์ในการเข้าร่วมเป็นสมาชิกและลงนามผูกพันในความตกลงพหุภาคีดังกล่าว เสริมสร้างความเป็นธรรมในการจัดเก็บภาษีระหว่างผู้มีเงินได้จากแหล่งเงินได้ภายในและภายนอกประเทศ และยกระดับความโปร่งใสในการปฏิบัติทางภาษีให้ถูกต้อง ทั้งนี้ กรมสรรพากรจะร่วมหารือกับผู้มีส่วนได้ส่วนเสียกับการปรับปรุงวิธีการการจัดเก็บภาษีเงินได้บุคคลธรรมดา กรณีมีเงินได้จากแหล่งเงินได้นอกประเทศต่อไป”
รัฐบาลไทย-ข่าวทำเนียบรัฐบาล-ผู้บริหารการรถไฟแห่งประเทศไทย รับรางวัล “คนต้นแบบคมนาคมประจำปี 2565 และประจำปี 2566”
วันอังคารที่ 19 กันยายน 2566
ผู้บริหารการรถไฟแห่งประเทศไทย รับรางวัล “คนต้นแบบคมนาคมประจําปี 2565 และประจําปี 2566”
ในการปฏิบัติงานด้วยความซื่อสัตย์ สุจริต โปร่งใส และมีคุณธรรม
เมื่อวันที่ 19 กันยายน 2566 เวลา 08.30 น. ผู้บริหารการรถไฟแห่งประเทศไทย เข้ารับรางวัล “คนต้นแบบคมนาคมประจําปี 2565 และประจําปี 2566” พร้อมประกาศนียบัตร และโล่เชิดชูเกียรติจากกระทรวงคมนาคม โดยมีนายอวิรุทธ์ ทองเนตร รองผู้ว่าการรถไฟฯ เข้ารับรางวัล “คนต้นแบบคมนาคมประจําปี 2565” และนายอนันต์ โพธิ์นิ่มแดง รองผู้ว่าการรถไฟฯ เข้ารับรางวัล “คนต้นแบบคมนาคมประจําปี 2566” จากนายชยธรรม์ พรหมศร ปลัดกระทรวงคมนาคม ซึ่งเป็นประธานในพิธี เพื่อยกย่องเชิดชูเกียรติแก่บุคลากรของหน่วยงานในสังกัดกระทรวงคมนาคม ที่ประพฤติปฏิบัติตนเป็นแบบอย่างที่ดี มีความซื่อสัตย์ สุจริต โปร่งใส มีคุณธรรม โดยมีคณะผู้บริหารและหน่วยงานในสังกัดกระทรวงคมนาคม เข้าร่วมเป็นสักขีพยาน ณ หอประชุมราชรถสโมสร อาคารราชรถสโมสร ชั้น 3 กระทรวงคมนาคม
นายเอกรัช ศรีอาระยันพงษ์ หัวหน้าสํานักงานผู้ว่าการ การรถไฟแห่งประเทศไทย (รฟท.) เปิดเผยว่า การเข้ารับรางวัล“คนต้นแบบคมนาคม” ของผู้บริหารการรถไฟฯ ดังกล่าว สะท้อนให้เห็นว่า รฟท. เป็นหน่วยงานที่ให้ความสําคัญต่อการส่งเสริมการสร้างวัฒนธรรมองค์กร และบุคลากรให้มีทัศนคติในการปฏิบัติงานด้วยความซื่อสัตย์สุจริต โปร่งใส ยึดหลักธรรมาภิบาล ซึ่งเป็นนโยบายหลักของนายนิรุฒ มณีพันธ์ ผู้ว่าการรถไฟฯ ที่มุ่งให้ความสําคัญในการปลุกจิตสํานึกให้พนักงานทุกคนทุกระดับ ให้ตระหนักถึงปัญหาของการคอร์รัปชัน พร้อมกับให้ปฏิบัติงานด้วยความซื่อสัตย์ สุจริต มีคุณธรรมเสมอมา
ทั้งนี้ ที่ผ่านมา รฟท. ได้เป็นหนึ่งในองค์กรที่เข้าร่วมกิจกรรมรณรงค์ต่อต้านการทุจริตอย่างเป็นรูปธรรมในหลายโครงการ อาทิ การเข้าร่วมกิจกรรม “MOT Zero Tolerance ไม่ยอม ไม่ทน ไม่เฉย ของกระทรวงคมนาคม และจัดกิจกรรม “ใครโกงบอกด้วย คนรถไฟต่อต้านการทุจริตคอร์รัปชัน” และร่วมกันกล่าวคําปฏิญาณตนประกาศเจตจํานงการต่อต้านการทุจริต “SRT Zero Tolerance” ที่สถานีกรุงเทพ (หัวลําโพง)
ล่าสุด รฟท. ได้ร่วมมือกับภาคีเครือข่ายภาครัฐ ภาคเอกชน และภาคประชาชน แสดงพลังในวันต่อต้านคอร์รัปชัน 2566 ภายใต้แนวคิด “WHAT THE FACT?แค่สงสัยก็เสิร์ซ ACTAi เลย!” ที่สถานีกลางกรุงเทพอภิวัฒน์ เพื่อร่วมประกาศเจตนารมณ์ สร้างองค์กรที่มีคุณภาพสู่ความโปร่งใส เป็นที่ยอมรับในระดับสากล แสดงให้เห็นถึงความมุ่งมั่นของ รฟท. ในการต่อต้านการทุจริตคอร์รัปชันทุกรูปแบบอย่างจริงจัง นอกจากนี้ รฟท. ยังมีแผนการจัดกิจกรรมส่งเสริมการปฏิบัติงานด้วยความซื่อสัตย์และต่อต้านการทุจริตคอร์รัปชันอย่างต่อเนื่อง เพื่อนําไปสู่การขจัดการปัญหาทุจริตให้หมดสิ้นไปจากสังคมไทยอีกด้วย
สําหรับการจัดกิจกรรม “คนต้นแบบคมนาคม” ของกระทรวงคมนาคม ได้มีการจัดขึ้นเป็นประจําทุก ๆ ปี โดยมีวัตถุประสงค์เพื่อยกย่องเชิดชูเกียรติแก่บุคลากรของหน่วยงานในสังกัดกระทรวงคมนาคม ที่ประพฤติปฏิบัติตนเป็นแบบอย่างที่ดี มีความซื่อสัตย์ สุจริต โปร่งใส และมีคุณธรรม ให้ได้รับการยกย่องเชิดชูเกียรติ รวมทั้งเผยแพร่ผลงานด้านการต่อต้านทุจริต เพื่อสร้างขวัญกําลังใจให้กับผู้ปฏิบัติงาน อีกทั้งยังเป็นการช่วยสร้างแรงบันดาลใจให้กับบุคลากรกระทรวงคมนาคมได้ยึดมั่นเป็นต้นแบบ ส่งเสริมค่านิยมไม่ทุจริต ตลอดจนช่วยปลุกจิตสํานึกให้มีทัศนคติและค่านิยมในความซื่อสัตย์สุจริต
รัฐบาลไทย-ข่าวทำเนียบรัฐบาล-รัฐมนตรีฯ พิมพ์ภัทรา ตรวจเยี่ยมสำนักงานปลัดกระทรวงอุตสาหกรรม
วันอังคารที่ 19 กันยายน 2566
19/09/2566
รัฐมนตรีฯ พิมพ์ภัทรา ตรวจเยี่ยมสํานักงานปลัดกระทรวงอุตสาหกรรม
รัฐมนตรีว่าการกระทรวงอุตสาหกรรม พิมพ์ภัทรา ตรวจเยี่ยมสํานักงานปลัดกระทรวงอุตสาหกรรม
เมื่อเร็วๆ นี้ นางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรม ตรวจเยี่ยมสํานักงานปลัดกระทรวงอุตสาหกรรม (สปอ.) โดยมีนายณัฐพล รังสิตพล ปลัดกระทรวงอุตสาหกรรม นายสุรพล ชามาตย์ นายเอกภัทร วังสุวรรณ นายวันชัย พนมชัย นางสาวณัฏฐิญา เนตยสุภา รองปลัดกระทรวงอุตสาหกรรม และผู้บริหารกระทรวงอุตสาหกรรม เข้าร่วมด้วย ณ ห้องประชุมชั้น อก.1 ชั้น 2 สํานักงานปลัดกระทรวงอุตสาหกรรม
โดย รองปลัดฯ ณัฏฐิญา เป็นผู้นําเสนอว่า สปอ. มีหน้าที่ขับเคลื่อนนโยบาย ตามแนวคิด "อุตสาหกรรมดี อยู่คู่ชุมชนอย่างยั่งยืน ผ่านการขับเคลื่อน 4 มิติ ได้แก่ 1. ความสําเร็จทางธุรกิจเปลี่ยนผ่านสู่อุตสาหกรรมเศรษฐกิจ มุ่งให้ผู้ประกอบการมีกําไรในการดําเนินธุรกิจ 2. ความอยู่ดีกับสังคมโดยรวมส่งเสริมการทํางานร่วมกันระหว่างสถานประกอบการ ชุมชน และสังคมให้อยู่ร่วมกันอย่างเป็นมิตรและมีความสุข 3. ความลงตัวกับกติกาสากล ดูแลรักษาสิ่งแวดล้อมสู่อุตสาหกรรมสีเขียว เพื่อโอกาสทางธุรกิจมุ่งสู่ความเป็นกลางทางคาร์บอนตอบโจทย์ไทยและประชาคมโลก ทั้งการลดโลกร้อน การลดใช้น้ํา และเพิ่มพื้นที่ป่าไม้ให้มากขึ้น และ 4. การกระจายรายได้สู่ชุมชนที่ตั้ง ด้วยการกระจายรายได้ และสร้างความเข้มแข็งให้กับชุมชนได้มีชีวิตความเป็นอยู่ที่ดีขึ้น เพื่อให้โรงงานและชุมชนอยู่ร่วมกันอย่างเป็นยั่งยืน พร้อมดูแลในการแก้ไขกฎหมายต่าง ๆ ให้เหมาะสมกับปัจจุบัน และพร้อมผลักดันการทํางานตามแนวนโยบายของรัฐมนตรีว่าการกระทรวงอุตสาหกรรม ที่มุ่งเน้นกระจายการเติบโตสู่ระเบียงเศรษฐกิจในภูมิภาคทั้ง 4 ภาค การพัฒนาอุตสาหกรรมเศรษฐกิจเป้าหมาย S-Curve ทั้ง 12 สาขา การส่งเสริม SME Startup การนํา Soft Power เพื่อสนับสนุนให้อุตสาหกรรมในประเทศแข็งแรงขึ้น การผลักดันให้มีการปรับปรุงกฎหมายให้เกิดความสะดวกมากขึ้น การเข้าสู่ระบบ Digital Government และการให้บริการ One Stop Service โดยแบบการทํางานออกเป็นระยะเร่งด่วน 3 เดือน 6 เดือน และ 1 ปี เพื่อให้เกิดการขัยเคลื่อนภาคอุตสาหกรรมเติบโตได้อย่างแข็งแรง มั่นคง และยั่งยืน นอกจากนี้ยังมีแนวทางในการปรับปรุงโครงสร้างของสํานักงานปลัดกระทรวงอุตสาหกรรม และกระทรวงอุตสาหกรรม เพื่อให้เกิดความสมดุลและแข็งแรง ระหว่างบุคลากรภูมิภาคและส่วนกลาง ให้สามารถบริหารจัดการภารกิจต่างๆ ได้อย่างมีประสิทธิภาพสูงสุดต่อไป
รัฐมนตรีฯ พิมพ์ภัทรา กล่าวว่า ขอชื่นชมและส่งมอบกําลังใจแก่ข้าราชการและผู้ปฏิบัติงานทุกระดับที่ได้ทุ่มเททํางานอย่างเต็มกําลังความสามารถ พร้อมมอบนโยบายการทํางาน ให้ทุกหน่วยงาน นําเทคโนโลยีดิจิทัลเข้ามาในการปฏิบัติงานให้มากที่สุด เพื่อลดภาระกําลังคนรวมทั้งเพิ่มประสิทธิภาพให้กับการทํางาน การหาแนวทางเพื่อส่งเสริมการผลิตและการใช้รถยนต์ไฟฟ้า หรือ EV ทั้งในด้านกฎหมายที่สนับสนุนภาคการผลิตและการรับรองมาตรฐาน การขับเคลื่อนระเบียงเศรษฐกิจพิเศษทั้ง 4 ภาค และการขับเคลื่อนประเทศไทยไปสู่เป้าหมายการเป็นศูนย์กลางสินค้าฮาลาล และด้านการให้บริการภาคประชาชน ขอให้ทุกภาคส่วนให้บริการประชาชนด้วยความเต็มที่ สร้างรอยยิ้มและภาพลักษณ์อันดีกับประชาชนที่เข้ามาใช้บริการ รวมทั้งการให้บริการด้วยความสะดวก รวดเร็ว หรือ One Stop Service พร้อมกันนี้จะเร่งนําเสนอการจัดตั้งกองทุนอุตสาหกรรม และเรื่องอื่นๆ เข้าที่ประชุม ครม. เพื่อให้การดําเนินการงานของทุกหน่วยงานเป็นไปอย่างรวดเร็ว สอดคล้องเป้าหมายการพัฒนา “อุตสาหกรรมเศรษฐกิจ ที่เติบโตอย่างยั่งยืนคู่ชุมชน”
รัฐบาลไทย-ข่าวทำเนียบรัฐบาล-ผู้ตรวจภาสกรฯ ลงพื้นที่ลพบุรี เน้นย้ำเจ้าหน้าที่ใช้
วันอังคารที่ 19 กันยายน 2566
19/09/2566
ผู้ตรวจภาสกรฯ ลงพื้นที่ลพบุรี เน้นย้ําเจ้าหน้าที่ใช้
ผู้ตรวจราชการกระทรวงอุตสาหกรรม ภาสกรฯ ลงพื้นที่ลพบุรี เน้นย้ําเจ้าหน้าที่ใช้ "หัว และ "ใจ" ในการทํางาน พร้อมผลักดันนโยบาย MIND ให้โรงงานในพื้นที่นําไปปฏิบัติอย่างเป็นรูปธรรม
วันที่ 12 กันยายน 2566 เวลา 10.00 น. นายภาสกร ชัยรัตน์ ผู้ตรวจราชการกระทรวงอุตสาหกรรม ลงพื้นที่จังหวัดลพบุรี ตรวจราชการกรณีปกติ รอบที่ 2 ณ ห้องประชุมสํานักงานอุตสาหกรรมจังหวัดสิงห์บุรี โดยมี นางสาวสมใจ มีสมบูรณ์ อุตสาหกรรมจังหวัดลพบุรี พร้อมด้วยเจ้าหน้าที่ให้การต้อนรับและรายงานผลการดําเนินงาน ซึ่งมีประเด็นการตรวจราชการที่สําคัญ ได้แก่ การตรวจ กํากับ เร่งรัด ติดตาม การดําเนินงานและโครงการที่สําคัญต่างๆ ตามนโยบายของรัฐบาล ตามแผนยุทธศาสตร์กระทรวงอุตสาหกรรมและนโยบายของรัฐมนตรีว่าการกระทรวงอุตสาหกรรม และปลัดกระทรวงอุตสาหกรรม
นอกจากนี้ ผู้ตรวจภาสกรฯ ยังได้เน้นย้ําข้าราชการและเจ้าหน้าที่ใช้ "หัว และ "ใจ" ในการทํางานร่วมกับประชาชนและโรงงานอุตสาหกรรมในพื้นที่ เพื่อผลักดันนโยบาย MIND ให้โรงงานและผู้ประกอบการ นําไปปฏิบัติให้เกิดผลสัมฤทธิ์อย่างเป็นรูปธรรม เพื่อสร้าง “อุตสาหกรรมเศรษฐกิจ ที่เติบโตอย่างยั่งยืน คู่ชุมชน” ตอบโจทย์ทั้ง 4 มิติ ได้แก่ มิติที่ 1 ความสําเร็จทางธุรกิจ เปลี่ยนผ่านสู่อุตสาหกรรมเศรษฐกิจ มิติที่ 2 ความอยู่ดีกับสังคมโดยรวม ส่งเสริมการทํางานร่วมกันระหว่าง สถานประกอบการ ชุมชน และสังคม ให้อยู่ร่วมกันอย่างเป็นมิตร มิติที่ 3 ความลงตัวกับกติกาสากล ดูแลรักษาสิ่งแวดล้อม สู่อุตสาหกรรมสีเขียว เพื่อโอกาสทางธุรกิจ มุ่งสู่ความเป็นสากลทางคาร์บอน ตอบโจทย์ไทยและประชาคมโลก และมิติที่ 4 การกระจายรายได้สู่ชุมชนที่ตั้ง สร้างความเข้มแข็งให้ชุมชน พร้อมทั้งกําชับให้เร่งดําเนินการกํากับ ติดตาม โรงงานอุตสาหกรรมที่ยังไม่ดําเนินการรายงานข้อมูลในระบบ iSingleForm และระบบ i-Industry ให้ดําเนินการรายงานให้ครบถ้วน และหากพบปัญหาอุปสรรคให้เจ้าหน้าที่ติดต่อประสาน เพื่ออํานวยความสะดวกให้กับผู้ประกอบการต่อไป